ཞལ་བརྒྱད་ཕྱག་འདིར་ནི་བསྡུས་པའི་དབང་དུ་བྱས་པ་སྟེ། རྒྱས་པར་ན་ཐུབ་དབང་། རྡོ་རྗེ་འཆང་། རྡོ་རྗེ་སེམས་དཔའ་རྣམས་
དང༌། གཞན་ཡང་སངས་རྒྱས་བྱང་སེམས་ཡི་དམ་ཞི་ཁྲོའི་ཚོགས་དང༌། ས་སྐྱ་པའི་ཆོས་སྐྱོང་ཁྱད་པར་ཅན་རྣམས་སོགས་ངོ་ཤེས་
དེ་དང་དེའི་བསྐྱེད་ཆོག་ངག་འདོན་ཐུབ་པ་རྣམས་ལ་སོ་སོའི་མངོན་རྟོགས་བཞིན་བསྐྱེད་དམ། ཞལ་བསྒྱུར་ཡང་མི་དགོས་པར་
གསུངས་ཤིང༌། འདིར་སྐབས་ཀྱི་ལྷ་ཐམས་ཅད་ཀྱི་ཆོ་ག་གསུམ་བསྐྱེད་དམ། ཡང་ན་ས་བོན་གང་ཡིན་ལས་ངེས་པར་བསྐྱེད་
དགོས་ཤིང༌། སྐད༌ཅིག༌གིས་བསྐྱེད༌པ༌འདིར༌མི༌རུང༌བར༌རབ༌གནས༌ཀྱི༌་བཤད་པ་ཐམས་ཅད་དུ་གསུངས་ལ། ཡང་རབ་
གནས་དངོས་གྲུབ་འབྱུང་བ་ལས། དེ་བཞིན་དུ་གཙོ་བོ་གང་ཡིན་པ་དེ་གོང་བཞིན་རྒྱས་པར་བསྐྱེད། ཅེས་པའི་ཚིག་ལ་འཁྲུལ་
ནས་གྲུབ་ཐོབ་བརྒྱད་ཅུ་དང༌། གནས་བརྟན་བཅུ་དྲུག་སོགས་ཀྱང་བྲིས་འབུར་གྱི་གཙོ་བོ་ལ་ཡོད་ན་རང་རང་གི་མངོན་རྟོགས་
བཞིན་བསྐྱེད་ནས་ཞལ་བསྒྱུར་མི་དགོས་པར་སེམས་པ་ནི་རབ་གནས༌ཀྱི་ཆོ་ག༌དང༌། བཤད༌པ༌ཐམས༌ཅད་དང་འགལ་
བ་ཡིན་ཏེ། དེའི་ཚུལ་རྣམས་རྗེ་བཙུན་གོང་མའི་ཡིག་ཆ་རྣམས་ཞིབ་འཇུག་བྱས་པས་གོ་བ་ཡིན་ནོ། །བཅུ་དྲུག་པ། ཞབས་
བཞི་པ། རྩ་བའི་ཞལ་དཀར་པོ། གཡས་སྔོ། གཡོན་དམར། སྟེང་ཞལ་དུད་ཁ། ཞལ་ལྷག་མ་གཉིས་
གནག་པ། ཞལ༌རེ་རེ་ལ་སྤྱན་གསུམ་དང་ལྡན་པ། མཆེ་བ་བཞི་གཙིགས་པ། དབུ་སྐྲ་སེར་པོ་གྱེན་དུ་
216

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་སོ་དགུ་པ།
བརྫེས་པ། སྤྱི་བོར་སྣ་ཚོགས་རྡོ་རྗེས་མཚན་པ། ཕྱག་བཅུ་དྲུག་གི་གཡས་བརྒྱད་ན་རྡོ་རྗེ་དང༌། གཡོན་
བརྒྱད་དེས་ཡུ་བ་བྱས་པའི་དྲིལ་བུ་འཛིན་པ། དབུ་རེ་རེ་ལ་མི་མགོ་སྐམ་པོ་ལྔ་ལྔས་དབུ་བརྒྱན་ཅིང༌།
རློན་པ་ལྔ་བཅུའི་དོ་ཤལ་ཅན། རུས་པའི་རྒྱན་དྲུག་གིས་བརྒྱན་པ། ཞབས་གཡས་གཉིས་བརྐྱངས་པའི་
བརླ་ལ། གཡོན་གཉིས་བསྐུམས་པའི་སོར་མོ་རྣམས་གཏད་པའི་སྐྱིལ་ཀྲུང་ཕྱེད་པའི་གར་སྟབས་ཀྱིས་
བཞུགས་པ། སྒེག་པ་དཔའ་བ་སོགས། དེའི་པང་ན་ཡུམ་རྡོ་རྗེ་བདག་མེད་མ་སྐུ་མདོག་སྔོན་མོ་ཞལ་
གཅིག་ཕྱག་གཉིས་སྤྱན་གསུམ་མ་གྲི་ཐོད་འཛིན་པ་དང་མཉམ་པར་སྦྱོར་བའི་སྐུ་ཅན་དུ་གྱུར། དཀྱིལ་
འཁོར་རྣམས་པཾ་ལས་པདྨ། རཾ་ལས་ཉི་མའི་དཀྱིལ་འཁོར་གྱི་སྟེང་དུ་ཧཱུྃ་ལས་སྣ་ཚོགས་རྡོ་རྗེ་ར་ཉི་ཤུ་པ།
ཤར༌དཀར༌། ལྷོ་སེར། ནུབ་དམར། བྱང༌ལྗང༌། ལྟེ༌བ༌མཐིང༌ནག༌ལ༌ཧཱུྃ་གིས་མཚན་པ། ཧཱུྃ་ལས་འོད་
ཟེར་ཕྱོགས་བཅུར་འཕྲོས་པས། འོག་རྡོ་རྗེ་ས་གཞི། འཁོར་ཡུག་རྡོ་རྗེ་ར་བ་དང༌། དྲྭ་བ། སྟེང་རྡོ་རྗེའི་
གུར་དང་བླ་བྲེ། ཕྱི་རོལ་ཐམས་ཅད་ཡེ་ཤེས་ཀྱི་མེ་རབ་ཏུ་འབར་བའི་སྲུང་བའི་འཁོར་ལོའི་ནང་དུ་གཞལ་
ཡས་ཁང་གྲུ་བཞི་སྒོ་བཞི་རྟ་བབས་བཞིས་མཛེས་པ། རྒྱན་ཐམས་ཅད་ཀྱིས་བརྒྱན་པ། མཚན་ཉིད་
ཐམས་ཅད་ཡོངས་སུ་རྫོགས་པའི་ཕྱི་རོལ་ཏུ་དུར་ཁྲོད་བརྒྱད་དང་བཅས་པ་དང༌། སྲུང་འཁོར་དུར་ཁྲོད་
མེད་པ་རྣམས་འོད་ཟེར་ཕྲེང་བ་སོགས་དཀྱིལ་འཁོར་མཚན་ཉིད་ཡོངས་སུ་རྫོགས་པའི་གཞལ་ཡས་ཁང་
གི་ནང་དུ་སོ་སོའི་ལྷ་གྲངས་དང་མཉམ་པའི་གདན་གྱི་སྟེང་དུ་གཙོ་འཁོར་ཐམས་ཅད་ཨོཾ་ཨཱཿཧཱུྃ་ལས་རྡོ་
རྗེ་ཨོཾ་ཨཱཿཧཱུྃ་གིས་མཚན་པ་ལྷ་གྲངས་དང་མཉམ་པ་ཡོངས་སུ་གྱུར་པ་ལས། བཅོམ་ལྡན་འདས་རྡོ་
རྗེ་སེམས་དཔའ་ཀྱེ་རྡོ་རྗེ་སྐུ་མདོག་དཀར་པོ་ཞལ་བརྒྱད་ཕྱག་བཅུ་དྲུག་པ། ཞབས་བཞི་པ། ཕྱག་གཡས་
བརྒྱད་རྡོ་རྗེ། གཡོན་བརྒྱད་དེས་ཡུ་བ་བྱས་པའི་དྲིལ་བུ་འཛིན་པ། ཡུམ་རྡོ་རྗེ་སྙེམས་མ་སྐུ་མདོག་དཀར་
མོ་གྲི་ཐོད་འཛིན་པ་དང་མཉམ་པར་སྦྱོར་བ་རུས་པའི་རྒྱན་གྱིས་བརྒྱན་པའི་སྐུ་ཅན་དུ་གྱུར། ཆོས་པུསྟི་
དང་གཟུངས་དང་ཡིག་འབྲུ་རྣམས་རྨ་བྱས་བཏེག་པའི་རིན་པོ་ཆེའི་ཁྲི་པདྨ་ཉི་མའི་གདན་གྱི་སྟེང་དུ་ཛྲྀ་
ལས་པདྨ་ཛིཾ་གིས་མཚན་པ་ལས་འོད་དཔག་མེད་ཀྱེ་རྡོ་རྗེ་སྐུ་མདོག་དམར་པོ་ཞལ་བརྒྱད་ཕྱག་བཅུ་དྲུག་
པ༑ ཞབས་བཞི་པ། ཕྱགས་གཡས་བརྒྱད་ན་པདྨ། གཡོན་བརྒྱད་ན་དེས་ཡུ་བ་ བྱས་ པའི་དྲིལ་ བུ་
217

རྟེན་བསྐྱེད་ཀྱི་ཡི་གེ་མ་རིག་མུན་སེལ་ཅེས་བྱ་བ།
འཛིན་པ། ཡུམ་གོས་དཀར་མོ་གྲི་ཐོད་འཛིན་པ་དང་མཉམ་པར་སྦྱོར་བའི་སྐུ་ཅན་དུ་གྱུར། ཐུགས་
མཆོད་རྟེན་གྱི་རིགས་རྣམས་པདྨ་དང་ཉི་མའི་གདན་ལ་ཧྰུཾ་ལས་འཁོར་ལོ་ཧྰུཾ་གྱིས་མཚན་པ་ལས་རྣམ་
པར་སྣང་མཛད་ཀྱེ་རྡོ་རྗེ་སྐུ་མདོག་དཀར་པོ་ཞལ་བརྒྱད་ཕྱག་བཅུ་དྲུག་པ། ཞབས་བཞི་པ། ཕྱག་གཡས་
བརྒྱད་ན་འཁོར་ལོ་དང༌། གཡོན་བརྒྱད་ན་དེས་ཡུ་བ་བྱས་པའི་དྲིལ་བུ་འཛིན་པ་ཡུམ་སངས་རྒྱས་སྤྱན་
མ་དཀར་མོ་གྲི་ཐོད་འཛིན་པ་དང་མཉམ་པར་སྦྱོར་བའི་སྐུ་ཅན་དུ་གྱུར། དེ་འོད་དུ་ཞུ་བ་ལས་བྱུང་བའི་
ཆོས་སྐུའི་མཆོད་རྟེན་ཚད་དང་མཚན་ཉིད་རྒྱན་ལ་སོགས་ཡོངས་སུ་རྫོགས་པར་གྱུར་པའི་བུམ་པའི་ནང་
དུ་པདྨ་དང་ཉི་མའི་གདན་ལྔའི་དབུས་ཀྱི་གདན་གྱི་སྟེང་དུ། ཧཱུཾ་ལས་འཁོར་ལོ་ཧྰུཾ་གྱིས་མཚན་པ། དེ་
ཡོངས་སུ་གྱུར་པ་ལས་རྣམ་པར་སྣང་མཛད་ཀྱེ་རྡོ་རྗེ་སོགས་དང་། ཤར་དུ་ཧཱུྃ་ལས་རྡོ་རྗེ་ཧཱུྃ་གིས་མཚན་པ་
ཡོངས་སུ་གྱུར་པ་ལས་མི་བསྐྱོད་པ་ཀྱེ་རྡོ་རྗེ་སྐུ་མདོག་སྔོན་པོ་ཞལ་བརྒྱད་ཕྱག་བཅུ་དྲུག་པ། ཞབས་བཞི་པ།
ཕྱག་གཡས་བརྒྱད་རྡོ་རྗེ། གཡོན་བརྒྱད་དེས་ཡུ་བ་བྱས་པའི་དྲིལ་བུ་འཛིན་པ། ཡུམ་མཱ་མ་ཀི་སྔོན་མོ་གྲི་
ཐོད་འཛིན་པ་དང་མཉམ་པར་སྦྱོར་བ། ལྷོར་ཨཾ་ལས་རིན་པོ་ཆེ་ཨཾ་གིས་མཚན་པ་ཡོངས་སུ་གྱུར་པ་ལས།
རིན་ཆེན་འབྱུང་ལྡན་ཀྱེ་རྡོ་རྗེ་སྐུ་མདོག་སེར་པོ་ཞལ་བརྒྱད་བཅུ་དྲུག་པ། ཞབས་བཞི་པ། ཕྱག་གཡས་
བརྒྱད་རིན་པོ་ཆེ། གཡོན་བརྒྱད་དེས་ཡུ་བ་བྱས་པའི་དྲིལ་བུ་འཛིན་པ། ཡུམ་རིན་ཆེན་སྒྲོལ་མ་སེར་
མོ་གྲི་ཐོད་འཛིན་པ་དང་མཉམ་པར་སྦྱོར་བ། ནུབ་ཏུ་ཛིཾ་གིས་མཚན་པ་ཡོངས་སུ་གྱུར་པ་ལས། འོད་
དཔག་མེད་ཀྱེ་རྡོ་རྗེ་སྐུ་མདོག་དམར་པོ་ཞལ་བརྒྱད་ཕྱག་བཅུ་དྲུག་པ། ཞབས་བཞི་པ། ཕྱག་གཡས་
བརྒྱད་པདྨ། གཡོན་བརྒྱད་དེས་ཡུ་བ་བྱས་པའི་དྲིལ་བུ་འཛིན་པ། ཡུམ་གོས་དཀར་མོ་གྲི་ཐོད་འཛིན་
པ་དང་མཉམ་པར་སྦྱོར་བ། བྱང་དུ་ཁཾ་ལས་རལ་གྲི་ཁཾ་གིས་མཚན་པ་ཡོངས་སུ་གྱུར་པ་ལས། དོན་
ཡོད་གྲུབ་པ་ཀྱེ་རྡོ་རྗེ་སྐུ་མདོག་ལྗང་ཁུ་ཞལ་བརྒྱད་ཕྱག་བཅུ་དྲུག་པ། ཞབས་བཞི་པ། ཕྱགས་གཡས་
བརྒྱད་རལ་གྲི། གཡོན་བརྒྱད་དེས་ཡུ་བ་བྱས་པའི་དྲིལ་བུ་འཛིན་པ། ཡུམ་དམ་ཚིག་སྒྲོལ་མ་ལྗང་ཁུ་
གྲི་ཐོད་འཛིན་པ་དང་མཉམ་པར་སྦྱོར་བ། རིགས་ལྔ་ཐམས་ཅད་ཀྱང་རུས་པའི་རྒྱན་གྱིས་བརྒྱན་པའི་
སྐུ་ཅན་དུ་གྱུར།
218

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་སོ་དགུ་པ།
གུར་ཞལ་སོགས་ཐུན་མོང་མ་ཡིན་པའི་ཆོས་སྐྱོང་གི་སྐུ་རྣམས་ཧཱུྃ་གིས་མཚན་པ་ལས་མི་བསྐྱོད་པ་
ཀྱེ་རྡོ་རྗེ་སྐུ་མདོག་སྔོན་པོ་ཞལ་བརྒྱད་ཕྱག་བཅུ་དྲུག་པ། ཞབས་བཞི་པ། ཕྱག་གཡས་བརྒྱད་རྡོ་རྗེ།
གཡོན་བརྒྱད་དེས་ཡུ་བ་བྱས་པའི་དྲིལ་འཛིན་པ། ཡུམ་མཱ་མ་ཀི་སྔོན་མོ་གྲི་ཐོད་འཛིན་པ་དང་མཉམ་
པར་སྦྱོར་བའི་སྐུ་ཅན་དུ་གྱུར།
གཙུག་ལག་ཁང་འདི་ཉིད་པདྨ་དང་ཉི་མའི་གདན་གྱི་སྟེང་དུ་ཧཱུཾ་ལས་འཁོར་ལོ་ཧཱུཾ་གྱིས་མཚན་པ་
ཡོངས་སུ་གྱུར་པ་ལས། རྣམ་པར་སྣང་མཛད་ཀྱེ་རྡོ་རྗེ་སྐུ་མདོག་དཀར་པོ་ཞལ་བརྒྱད་ཕྱག་བཅུ་དྲུག་པ།
ཞབས་བཞི་པ། ཕྱག་གཡས་བརྒྱད་ན་འཁོར་ལོ་དང༌། གཡོན་བརྒྱད་དེས་ཡུ་བ་བྱས་པའི་དྲིལ་བུ་འཛིན་
པ༑ ཡུམ་སངས་རྒྱས་སྤྱན་མ་དཀར་མོ་གྲི་ཐོད་འཛིན་པ་དང་མཉམ་པར་སྦྱོར་བའི་སྐུ་ཅན་དུ་གྱུར། དེ་
ཞུ་བ་ལས་བྱུང་བའི་གཙུག་ལག་ཁང་ཚད་དང་མཚན་ཉིད་ཐམས་ཅད་ཡོངས་སུ་རྫོགས་པར་གྱུར་པའི་
ནང་དུ་མདྨ་དང་ཉི་མའི་གདན་ལྔའི་དབུས་གྱི་གདན་གྱི་སྟེང་དུ་ཧྰུཾ་ལས་འཁོར་ལོ་ཧྰུཾ་གྱིས་མཚན་པ་ལས་
རྣམ་པར་སྣང་མཛད་ཀྱེ་རྡོ་རྗེ་སོགས་དང༌། ཤར་དུ་ཧཱུྃ་ལས་རྡོ་རྗེ་ཧཱུྃ་གིས་མཚན་པ་ཡཽངས་སུ་གྱུར་པ་ལས་
མི་བསྐྱོད་པ་ཀྱེ་རྡོ་རྗེ་སྐུ་མདོག་སྔོན་པོ་ཞལ་བརྒྱད་ཕྱག་བཅུ་དྲུག་པ་སོགས། མཆོད་རྟེན་གྱི་སྐབས་སྒྲ་
ཇི་བཞིན་ལ་ཅུང་ཟད་མི་འདྲ་བ་ནི་རིགས་ལྔ་ཐམས་ཅད་ཀྱང་རུས་པའི་རྒྱན་གྱིས་བརྒྱན་པའི་སྐུ་ཅན་དུ་
གྱུར་པའི་བྱང་ཤར་དུ་གུར་གྱི་མགོན་པོ་ལྷ་བརྒྱད། ཞིང་སྐྱོང་གདོང་བཞི་པ་སོགས་ཆོས་སྐྱོང་སྲུང་མའི་
ཚོགས་རྣམས་དང༌། ཤར་ལྷོར་རྣམ་ཐོས་སྲས་ཛམྦྷ་ལ་ནོར་རྒྱུན་མ་དམར་པོ་སྐོར་གསུམ་དབྱུག་གུ་མ་
མཆེད་གསུམ་སོགས་ནོར་ལྷའི་ཚོགས་རྣམས་གསལ་བར་བཞུགས་གཙུག་ལག་ཁང་གཞན་བསྐྱེད་ཆོག་མཆོད་
རྟེན་བཞིན་ལས། ལྷག་པར་ཆོས་སྐྱོང་དང་ནོར་ལྷ་འདི་བཞིན་བསྐྱེད་དགོས་པར། རྡོ་རྗེ་འཆང་ཀུན་དགའ་བཟང་པོའི་དངོས་སློབ་
ཆོས་རྗེ་ཤེས་རབ་རྒྱ་མཚོ་བས་མཛད་པའི་རབ་གནས་ཀྱི་ཕྱག་ལེན་དང༌། བཤད་པའི་ཟིན་བྲིས་མཐོང་བ་རྣམ་གྲོལ་ཅེས་བྱ་བར་
གསུངས་ཤིང་དེ་དང་མཐུན་པ་ཡང་རྗེ་རྡོ་རྗེ་འཆང་གི་རབ་གནས་དོན་གསལ་ལ་བཤད་པ་རྒྱས་པ་གནང་སྐབས། སྡོམ་བརྩོན་དཔལ་
གྱི་ཡེ་ཤེས་ཀྱིས་ཟིན་བྲིས་སུ་མཛད་པའི་རབ་གནས་ཀྱི་རྣམ་བཤད་མིག་ཐུར་གསལ་བྱེད་སྒྲོན་མེ་ཞེས་བྱ་བ་ལས་ཀྱང་འབྱུང་བས་
འདི་ལ་དགོས་ཆེད།ཁྱད་པར་ཡོད་པར་རྟོགས་པས་མ་ཆད་པ་གལ་ཆེའོ། །པ་ ལ་སངས་ རྒྱས་ དང་ བྱང་ ཆུབ་ སེམས་དཔའ་
219

རྟེན་བསྐྱེད་ཀྱི་ཡི་གེ་མ་རིག་མུན་སེལ་ཅེས་བྱ་བ།
བསམ་གྱིས་མི་ཁྱབ་པས་བསྐོར་བ་དང་བཅས་པར་གྱུར། ལྷ་དེ་ཐམས་ཅད་ཀྱི་དཔྲལ་བར་ཟླ་བའི་སྟེང་
དུ་ཨོཾ་དཀར་པོ། མགྲིན་པར་པདྨའི་སྟེང་དུ་ཨཱཿདམར་པོ། ཐུགས་ཀར་ཉི་མའི་སྟེང་དུ་ཧཱུྃ་སྔོན་པོ་སོགས་
གཞུང་བཞིན་བྱའོ། །
ཞལ་བསྒྱུར་གྱི་སྐབས་སུ། བླ་མ་ཡི་དམ་དཀྱིལ་འཁོར་གྱི་འཁོར་ལོའི་ལྷ་ཚོགས་ཆོས་སྐྱོང་ནོར་
ལྷ་སོགས། རྡོ་རྗེ་འཆང་རྡོ་རྗེ་སེམས་དཔའ་ཀྱེ་རྡོ་རྗེ་བསྐྱེད་པ་རྣམས་འོད་དུ་ཞུ། བླ་མ་ཡི་དམ་དཀྱིལ་
འཁོར་གྱི་ལྷ་ཚོགས་ཆོས་སྐྱོང་ནོར་ལྷ་ལ་སོགས་པ་སོ་སོའི་སྐུའི་རྣམ་པ་ཇི་ལྟ་བ་བཞིན་དུ་གྱུར།
གུར་ཞལ་
སོགས་མི་བསྐྱོད་པ་ཀྱེ་རྡོ་རྗེར་བསྐྱེད་པ་རྣམས་འོད་དུ་ཞུ། ལུང་རྟོགས་ཀྱི་བདག་ཉིད་ཆོས་དཀོན་མཆོག་
དབྱངས་གསལ་གྱི་ཡི་གེ་ཨཱ་ལི་ཀཱ་ལི་རྣམས་གླེགས་བམ་སོགས་ཀྱི་གཟུགས་ཇི་ལྟ་བ་བཞིན་དུ་གྱུར། ཅེས་
བརྗོད། གཞན་ཞལ་བསྒྱུར་མི་དགོས་པ་རྣམས་ལ་གང་ཡང་བརྗོད་མི་དགོས་པ་ལགས། འདི་དག་གི་
མཐའ་དཔྱོད་རྒྱས་པར་ནི་རབ་གསལ་གྱི་དགོངས་དོན་རྣམས་ཞིབ་ཏུ་བཤད་པའི་ལེགས་བཤད་རྣམས་
ཕྱོགས་གཅིག་ཏུ་བསྡུས་པ་ཁོ་བོས་བྱས་པའི་རབ་གནས་ཀྱི་རྣམ་བཤད་རིན་པོ་ཆེའི་གཏེར་མཛོད་ཅེས་
བྱ་བ། རབ་གནས་ཀྱི་ཕྱོགས་ལ་མཁས་པར་འདོད་ན་མེད་ཐབས་མེད་པའི་ཡིག་ཆ་ཞིག་ཡོད་པས་དེར་
བལྟ་བར་བྱའོ། །
སྐབས་འདིར་འཕྲོས་དོན་ཅུང་ཟད་ཅིག་བརྗོད་ན། འགྲན་ཟླ་དང་བྲལ་བའི་སྐྱེས་ཆེན་སྔགས་འཆང་ཆོས་ཀྱི་རྒྱལ་པོས་རབ་
གནས་དངོས་གྲུབ་འབྱུང་བ་ལས། རབ་གནས་ཀྱི་ཆོ་ག་ལ་རྒྱས་འབྲིང་བསྡུས་གསུམ་གསུངས་པའི། དང་པོ་རྒྱས་པ་ལ་ནུབ་གསུམ་
ལ་དཀྱིལ་འཁོར་དང་འབྲེལ་བའི་ལུགས་དང༌། དཀྱིལ་འཁོར་དང་མ་འབྲེལ་ནུབ་གཉིས་མའི་ལུགས་དང་གཉིས་སུ་གསུངས་པའི།
ཕྱི་མ་ནུབ་གཉིས་མའི་ལུགས་ཀྱི་ཆོ་གའི་རྣམ་གཞག་རྣམས་གསུངས་པའི་རྗེས་སུ། དེང་སང་ནུབ༌གཉིས༌མའི༌ཕྱག༌ལེན་
འདི་ཅུང་མི་དར་བ་འདུག་པས་མ་གོ་བའི་གཏམ་མ་སྨྲ་ཞིག །དོན་གསལ་ལ་ཞིབ་ཏུ་གཟིགས་ན་བཀྲ་
ཤིས་པའི་ཡན་ལག་ཏུ་འགྱུར་ཞིང༌། རབ་གནས་ནུབ་གཉིས་མ་འདི་ནུབ་གསུམ་མའི་ཆོ་ག་དང་བསྲེས་
ནས་གསུངས་ཤིང༌། གོང་མའི་གསུང་རབ་རྡོ་རྗེ་ཚིག་ཡིན་པས། རང་གི་དད་པ་དང་བླ་མའི་བྱིན་རླབས་
ཀྱིས་གོ་བ་མ་གཏོགས་ཀུན་གྱིས་གོ་བར་མ་ངེས་སོ། །ཞེས་གསུངས་པ་ལ་ཆོས་རྗེ་ངོར་པ་དཀོན་མཆོག་དཔལ་ལྡན་
220

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་སོ་དགུ་པ།
གྱིས། ཟུར་བའི་ཚུལ་གྱིས་ཁོ་རང་གིས་མཛད་པའི་ཀྱེ་རྡོར་རྣམ་བཤད་དུ། མཆོད་པ་དང་གཏོར་མ་བྱ་བར་སྒྲུབ་ཐབས་
མཚོ་སྐྱེས་ལས་གསུངས། རྗེ་བཙུན་ས་སྐྱ་པ་ཡབ་སྲས་དང༌། དེའི་བརྒྱུད་པ་འཛིན་པ་རྣམས་མཎྜལ་
མཆོད་ཆོག་རྒྱས་པ་མཛད་པ་ལ་མཎྜལ་བསྒྲུབ་མཆོད་ཅེས་ཀྱང་བྱ། ཐུན་མཚམ་ཀྱི་བྱ་བ་ཞེས་ཀྱང་བྱ།
མཆོད་གཏོར་གྱི་རྣལ་འབྱོར་ཞེས་ཀྱང་བྱ། ཕྱི་རོལ་ཚོགས་བསོག་གི་རྣལ་འབྱོར་ཞེས་ཀྱང་བྱའོ། །ཆེ་
བཙུན་ཁ་ཅིག་ཆོ་ག་འདི་ལ་བརྟེན་པའི་རྟེན་ལ་རབ་གནས་རྒྱས་འབྲིང་གཉིས་བྱེད་པའི་ཕྱག་ལེན་དང༌།
གྲུབ་མཐའ་གསར་པ་འདུག་ནའང། རྗེ་གོང་མ་རྣམས་མི་མཛད་ཅིང་མ་གསུངས་པས་རྟོག་དཔྱོད་དང་
ལྡན་པ་རྣམས་ཀྱིས་ཞིབ་ལེན་མཛད་འཚལ། ཞེས་བྲིས་པར་སྣང་ངོ་། །
དེའི་དོགས་པ་སེལ་བར་བྱེད་པ་ལ་སྔགས་འཆང་བླ་མའི་དགོངས་པ་འདི་ཉིད་ལ། གནོད་བྱེད་ཚད་ལྡན་མེད་པར་བསྟན་
པ་དང༌། སྒྲུབ་བྱེད་རྣམ་དག་ཡོད་པར་བསྟན་པ་གཉིས་ལས། དང་པོ་ལ། ཚད་ལྡན་ལུང་གི་གནོད་བྱེད་མེད་པ་དང༌། ཡང་
དག་རིགས་པས་གནོད་བྱེད་མེད་པའོ། །གཉིས་པ་སྒྲུབ་བྱེད་རྣམ་དག་ཡོད་པར་བསྟན་པ་ལ་ལུགས་འདི་རྩོད་མེད་ཕྱེག་ལེན་
གཞན་ལས་བཤད་ཚུལ་བསྟན་པ་དང༌།
དེ་ཉིད་དམིགས་བསལ་གྱི་རབ་གནས་ལ་སྦྱོར་མིརུང་བ་ཚད་ལྡན་ལུང་རིགས་གང་
གིས་ཀྱང་བསྒྲུབ་མི་ནུས་པ་བསྟན་པ་དང༌། བཀའི་དགོངས་པ་རང་དབང་དུ་འགྲེལ་ནུས་པའི་གྲུབ་པའི་སྐྱེས་བུ་ལ་གང་ཟག་སོ་
སྐྱེར་བཟ